**HRVATSKI JEZIK**

ODLIČAN (5)

- čita brzo, točno i izražajno

- uočava i prepoznaje osnovnu misao teksta, navodi osobine glavnih i sporednih likova

- samostalno određuje redoslijed teksta

- razlikuje bajku, basnu, igrokaz, pripovijetku

- objašnjava razliku između crtanog i igranog  filma

- razlikuje i izražava pouku teksta

- prepričava točno, brzo i slikovito

- sastavlja rečenice  i piše opširne, pravopisno i jezično točne sastavke, na osnovu određenog

 poticaja

- piše po diktatu brzo, točno i uredno

- samostalno, sigurno prepoznaje i razlikuje vrste rečenica, imenice

- sigurno i točno piše veliko slovo, niječnicu ne i rječcu li  u rečenici

- samostalno i kronološki navodi tijek priče

- aktivno sudjeluje u razgovoru o pročitanom tekstu, o doživljajima i događajima o gledanom

 filmu

- priča vlastiti doživljaj, događaj iz okoline koristeći zadane riječi

- spoznaje, doživljava i iskazuje doživljaje kratke priče ili pjesme

- doživljava lutkarsku predstavu, navodi glavne likove i oživljava scensku lutku

- međusobno uspoređuje etičke osobine likova i navodi primjere, komentira i zastupa dobre

 osobine likova

- procjenjuje važnost književnih tekstova u svakodnevnom životu

- procjenjuje svoj izbor i razlog zadovoljstva slušanja tekstova

- govorenjem izriče vlastito mišljenje, stav i doživljaj u skladu s dobi

- lektira uredna, napisana prema naputcima, detaljna i sadržajna

- zadaće piše redovito, uredno i točno

- vrlo razvijeno zanimanje i pozitivan odnos prema učenju, čitanju i pisanju

VRLO DOBAR (4)

- čita brzo i točno, ali ne izražajno

- razumije pročitano, prepoznaje temeljnu misao teksta

- uočava osobine likova i riječi kojima se imenuje mjesto i vrijeme događaja

- prepoznaje i imenuje bajku, igrokaz, crtani film

- piše primjerenom brzinom

- samostalno pronalazi odgovore na pitanja

- sastavlja i piše rečenice o predmetu, slici ili osobi

- prepoznaje , razlikuje i imenuje vrste rečenica, prepoznaje imenice

- pravilno piše i izgovara jesne i niječne rečenice

- siguran u pisanju velikog slova

- aktivno sudjeluje u razgovoru o pročitanom tekstu, o doživljajima i događajima, o gledanom filmu

- priča  vlastiti doživljaj, događaj iz okoline koristeći zadane riječi

- doživljava lutkarsku predstavu , navodi  glavne likove i oživljava scensku lutku

- međusobno uspoređuje  etičke osobine likova

- govorenjem   izriče vlastito mišljenje, stav i doživljaj  u skladu sa svojom dobi

- zadaće  uglavnom piše redovito, samostalno i točno

- ima vrlo razvijeno zanimanje  i pozitivan odnos prema čitanju i pisanju

DOBAR (3)

- čita polako, ali točno, tehniku čitanja treba njegovati

- prepoznaje i imenuje temu teksta

- prepoznaje i imenuje bajku

- zapaža i opisuje što se govori u tekstu

- piše sporo i čitko uz poneku pogrešku

- griješi u pisanju po diktatu

- prepričava po planu i uz pomoć

- sastavlja kraće rečenice na osnovu slike

- prepoznaje i razlikuje rečenice, prepoznaje imenice

- griješi u pisanju velikog slova

- razlikuje lutkarski i crtani film

- navodi  glavne likove lutkarske predstave

- razlikuje osnovne etičke osobine likova

- uz pomoć pripovijeda prema poticaju slike ili niza slika, vlastita iskustva ili zamišljanja

- govorenjem  uz pomoć izriče vlastito mišljenje, stav i doživljaj  u skladu s dobi

- sastavlja rečenice od zadanoga niza riječi

- uz pomoć oblikuje kraću pisanu poruku

- odgovara na pitanja u svezi s pročitanim tekstom

- piše kraće rečenice po diktatu

- zadaće  piše,  ali su površne i nedovršene

- stječe kulturu čitanja i pozitivan odnos prema čitanju i pisanju

DOVOLJAN (2)

- čita polako i netočno s greškama u čitanju i pisanju

- prepoznaje temu teksta, prepoznaje bajku

- prepričava tekst kratko, nepovezano i uz pomoć

- ne zapaža bitno i griješi u opisu

- griješi u pisanju po diktatu, pravopisno i gramatički

- prepričava po planu uz pomoć

- prepisuje riječi, rečenice ili dijelove teksta uz izostavljanje pojedinih riječi

- prepoznaje vrste rečenica, imenice uz pomoć

- razlikuje veliko slovo samo u imenima i prezimenima ljudi

- ispričati doživljaj iz okoline po nizu slika

- prepisivati riječi i kraće rečenice pisanim slovima

- zadaće piše neredovito i površno, često nedovršen rad i ponekad neuredan

- slabije stječe zanimanje i pozitivan odnos prema pisanju i kulturi pisanja

NEDOVOLJAN (1)

-ne može usvojiti književnoteoretsko nazivlje, niti uz pomoć učitelja analizirati književni tekst / djelo

-čita sporo i s velikim i čestim pogreškama

-ne razumije pročitano

-interes za čitanje ne javlja se ni na poticaj učitelja

-pismeni izraz skroman i neprimjeren dobi

-niti uz pomoć učitelja ne uspijeva primijeniti pravopisne i gramatičke norme

-rukopis teško čitljiv i neuredan

-loša motorika otežava mu pisanje

-teško se usmeno izražava

-ne može niti uz pomoć učitelja postići poželjan stupanj komuniciranja

-jezični sadržaji nisu usvojeni

-niti uz pomoć učitelja učenik ne prepoznaje jezičnu pojavu

-sposobnosti jezikoslovnog mišljenja nisu razvijene

-rijetko kada je motiviran za rad

-nesamostalno i s nedovoljnim interesom prilazi radu

-traži stalan poticaj i pomoć

-potrebna učestala kontrola i podrška učitelja

-samo povremeno sudjeluje u razrednim aktivnostima

-ne piše domaću zadaću

KRATKE PISANE PROVJERE:

0 – 49 % - NEDOVOLJAN (1)

50 – 64 % - DOVOLJAN (2)

65 – 79 % - DOBAR (3)

80 – 89 % - VRLO DOBAR (4)

90 – 100 % - ODLIČAN (5)

***MATEMATIKA***

ODLIČAN (5)

* brzo, sigurno i točno čita i piše, rastavlja i uspoređuje brojeve do 100
* sigurno određuje prethodnik i sljedbenik
* piše i čita redne i rimske brojeve
* sigurno zbraja i oduzima brojeve do 100 na sve načine, uz primjenu zagrada i pravila
* zna opisati definiciju trokuta, pravokutnika i kvadrata, odrediti dužinu
* usvaja tablicu množenja i dijeljenja kao i nazive brojeva
* samostalno brzo i točno rješavati zadatke riječima
* mjeri  dužine sa svim mjernim jedinicama
* usvaja i koristi nove pojmove
* rješava dodatne zadatke zadane riječima
* točno, sigurno, vrlo uspješno rješava pismene zadatke
* vrlo aktivan, pažljiv i uvijek motiviran na nastavi
* izgrađuje novo matematičko znanje rješavanjem problema
* obrazlaže odabir matematičkih postupaka
* zadaće piše redovito, uredno i točno

VRLO DOBAR (4)

* broji ,  čita,  piše i rastavlja brojeve do 100
* uspoređuje brojeve, određuje prethodnik i sljedbenik (nesigurno)
* čita i piše brojeve rimskim znamenkama uz malu pomoć
* zbraja i oduzima brojeve do 100 na sve načine uz primjenu pravila, zagrada i nepoznanica
* označava, crta i  obilježava točku i dužinu
* prepoznaje i određuje dužinu na geometrijskim likovima
* uspješno usvaja tablicu množenja i dijeljenja
* rješava zadatke uz primjenu znanja množenja i dijeljenja
* samostalno, uspješno i uz manje pogrješke zbog nepažnje pismeno rješava zadatke
* vrlo zainteresiran na satima
* primjenjuje matematičke pojmove u različitim kontekstima
* zadaće samo ponekad neredovite - uredne i točne

DOBAR (3)

* broji, čita,  piše i rastavlja brojeve do 100
* čita i piše rimske znamenke sporo i uz pomoć
* zbraja i oduzima brojeve do 100 bez uporabe pravila i bez načina rada
* crta i označava crte i dužine
* prepoznaje i obilježava trokut, pravokutnik i kvadrat
* dobro usvaja tablicu množenja i dijeljenja uz pogrešku i sporije izlaganje
* rješava zadatke uz pomoć i dodatno objašnjenje
* polako i uz pomoć učitelja točno  rješava zadatke riječima u brojevnom nizu do 100
* samostalno ali nesigurno više griješi u pismenom ispitivanju, potreban poticaj
* djelomično aktivan na satima
* povezuje matematiku sa svakodnevnim iskustvom u životu
* piše zadaće neredovito i neuredno

DOVOLJAN (2)

* broji, čita i piše brojeve do 100
* čita neke rimske brojeve
* zbraja i oduzima brojeve do 100, lakše primjere uz pomoć
* nabraja i crta vrste crte i dužine
* prepoznaje i crta trokut, kvadrat i pravokutnik
* djelomično usvaja tablicu množenja i dijeljenja uz pomoć i stanke
* rješava najjednostavnije zadatke
* imenuje mjerne jedinice za mjerenje dužina
* piše i čita brojeve do 1000
* teško održava pozornost
* zadovoljava se malim rezultatima
* slabije povezuje matematiku s vlastitim iskustvom u svakodnevnom životu
* vrlo slabo se precizno usmeno i pismeno izražava
* potrebno poticati redovito pisanje zadaća i urednost

NEDOVOLJAN (1)

* izrazito teško usvaja gradivo ( stupanj prisjećanja )
* nije u stanju riješiti zadatke niti uz pomoć učitelja
* obrazlaže nesuvislo i bez razumijevanja
* ne poznaje i ne primjenjuje osnovne matematičke zakonitosti i pojmove
* znanje je manjkavo pa nema njegove primjene
* ni uz učiteljevu pomoć učenik ne može rješavati zadatke
* interes ne pokazuje niti uz poticaj učitelja
* redovito traži pomoć, a na satu se ne javlja
* ne poznaje matematičke sadržaje te za njih ne pokazuje interes
* irazito teško usvaja gradivo

KRATKE PISANE PROVJERE:

0 – 49 % - NEDOVOLJAN (1)

50 – 64 % - DOVOLJAN (2)

65 – 79 % - DOBAR (3)

80 – 89 % - VRLO DOBAR (4)

90 – 100 % - ODLIČAN (5)

**PRIRODA I DRUŠTVO**

ODLIČAN (5)

-učenik je veoma uspješno i u cijelosti usvojio obrađene sadržaje na najvišem stupnju stvaralačkog znanja

-razumije gradivo, samostalno obrazlaže,uspoređuje i potkrepljuje vlastitim primjerima

-uspješno povezuje sadržaje  te svjesno stječe i unapređuje svoje znanje

-praktične radove izvodi samostalno, precizno i spretno

-zna objasniti postupak i uzrok

-redovito nosi pribor za rad

-izrazito uredan

-aktivan i vrlo konstruktivan u radu

-motivira ostale

-pokazuje izraziti interes i sposobnosti u radu

-uredno održava svoje radno mjesto

-vrlo visok stupanj samostalnosti, kulture življenja i ekološke osviještenosti

VRLO DOBAR (4)

-usvojio gradivo bez većeg napora na stupnju operativnog znanja

-sigurno vlada znanjem i primjenjuje ga u novim situacijama

-samostalno obrazlaže sadržaje, uspoređuje i potkrepljuje (uglavnom) vlastitim primjerima

-praktične radove izvodi samostalno, precizno i spretno

-teže objašnjava postupak i uzrok

-redovito nosi pribor za rad

-uredno održava svoje radno mjesto

-aktivan na satu

-razvijena kultura ponašanja i ekološka svijest

-interes i sposobnosti za predmet  uspješno su razvijeni

DOBAR (3)

-obrađene sadržaje usvojio na prosječnoj razini  (stupanj reprodukcije)

-znanje u manjoj mjeri primjenjuje u praksi.

-uzročno-posljedične odnose u nastalim sadržajima obrazlaže uz manju učiteljevu pomoć

-praktične radove izvodi uz malu pomoć učitelja

-nije sistematičan

-ponekad nema pribor za rad

-povremeno vrlo aktivan u radu

-kultura ponašanja i ekološka svijest na prosječnoj razini

-interes i sposobnosti za predmet  su dobro razvijeni

DOVOLJAN (2)

-sadržaje usvojio na stupnju prepoznavanja

-djelomično usvojio nastale sadržaje

-usvojene nastavne sadržaje zna obrazložiti samo uz pomoć učitelja

-vrlo mala mogućnost primjene znanja u praksi

-često nema pribora za rad

-neke praktične radove izvodi samo uz pomoć učitelja ili roditelja kod kuće

-treba mu dodatna motivacija za aktivnost uz pojačanu kontrolu

-kultura ponašanja, ekološka svijest, interes i sposobnosti su na početnoj razini

NEDOVOLJAN (1)

-sadržaje usvojio na najnižem stupnju u kvaliteti znanja (razina prisjećanja)

-ne može obrazlagati niti primijeniti znanje u praksi, osim uz pomoć učitelja

-praktične radove ne izvodi niti uz dodatnu motivaciju

-rijetko nosi potreban pribor

-nerado pristupa svim vrstama aktivnosti

-često ometa ostale u radu

-za rad uvijek potreban stalan poticaj i kontrola

-kultura ponašanja, ekološka svijest, interes i sposobnosti su u razvoju

PISANE PROVJERE:

0 – 49 % - NEDOVOLJAN (1)

50 – 64 % - DOVOLJAN (2)

65 – 79 % - DOBAR (3)

80 – 89 % - VRLO DOBAR (4)

90 – 100 % - ODLIČAN (5)

**GLAZBENA  KULTURA**

PJEVANJE

* ODLIČAN: izrazito razvijen interes, pjeva čisto, glasno, razgovijetno, samostalno
* VRLO DOBAR: razvijen interes, pjeva čisto, ali manje razgovijetno
* DOBAR: razvijen interes, pjeva uglavnom čisto, ali tiho i nerazgovijetno, samo u skupini
* DOVOLJAN/NEDOVOLJAN: ne zna tekst pjesme

SVIRANJE

* ODLIČAN: točno reproducira ritam
* VRLO DOBAR: prepoznaje ritam
* DOBAR: slabije određuje ritam

SLUŠANJE

* ODLIČAN: sluša pažljivo, prepoznaje izvođače i oblik skladbe.
* VRLO DOBAR: sluša pažljivo, prepoznaje izvođače a ponekad i oblik
* DOBAR: sluša s nešto manje koncentracije, djelomično prepoznaje izvođače, otežano razlikuje glazbena djela

ODGOJNI UČINCI RADA

* ODLIČAN: izrazito zainteresiran, aktivan i samostalan u radu, strpljiv i kreativan
* VRLO DOBAR: zainteresiran, samostalan u radu, strpljiv i temeljit
* DOBAR: nestrpljiv i djelomično zainteresiran za rad, ometa slušanje glazbenih djela

***LIKOVNA KULTURA***

ODLIČAN (5)

* opisuje i procjenjuje smještaj točaka i crta u formatu papira
* istražuje i stvara nijansiranje boje miješanjem (vrsta, ton, čistoća) kompoziciju boja
* sposobno kreativno oblikuje nove strukture iz pojedinačnih dijelova
* stvara nove ideje i rješenja
* procjenjuje kakvoću uratka
* raščlanjuje dominaciju boja, oblika, veličina na radu
* analiziraju  sastavne dijelove  kompozicije geometrijskih likova i tijela
* slike i crteži bogati detaljima
* unosi originalnost i osobnost u likovnom izražavanju
* izrazito zainteresiran za sve likovne aktivnosti
* aktivnom pažnjom i svim osjetilima prati umjetničko  stvaralaštvo i aktivnosti, te prima njihove poruke
* izrazito sposoban kombinirati više likovnih tehnika
* samoprosuđuje kvalitetu svoga i tuđeg rada
* stječe sigurnost i osjeća odgovornost  u zajedničkim aktivnostima, stvaralačkom radu i izložbama

VRLO DOBAR (4)

* opisuje i izražava smještaj točaka i crta u formatu papira
* usvaja  i uspoređuje tonove boja
* istražuje i uočava miješanje osnovnih boja
* geometrijskim i slobodnim likovima stvara novi geometrijski lik i oblik
* spontano izražava različite plastične strukture
* usvaja pojmove kip, kipar, geometrijsko tijelo , oblo i uglato tijelo
* samostalno  oblikuje niz slika u pokretu
* usvaja značenje poruke prenesene vizualnim elementima
* kreativno izražava doživljaj priče različitim likovnim tehnikama
* zainteresiran za različite likovne aktivnosti
* slike i crteži bez puno detalja
* dobro se prostorno orijentira
* izražava svoje osjećaje , doživljaje i stavove likovnim aktivnostima
* rado sudjeluje u vrednovanju tuđeg i samovrednovanju  svoga rada
* rukama iskazuje fino motoričke vještine izvođenjem složenih pokreta pri oblikovanju

DOBAR (3)

* vizualno opaža točku i crtu
* razlikuje crte po nizu, smjeru i vrsti
* izražava se i stvara točkama i crtama
* vizualno razlikuje i  imenuje  različite boje
* teže razlikuje tonove boja
* vizualno opaža  i izražava se geometrijskim i slobodnim likovima
* prepoznaje ritam kao ponavljanje boja i likova
* uočava i razlikuje glatku i hrapavu površinu
* djelomično opaža i stvara geometrijskim tijelima u prostoru
* prepoznaje animirani film kao niz slika u pokretu
* likovno izražava doživljaj priče
* uočava poruku reklame
* slike i crteži uglavnom nedovršeni, bez jasno izražene likovne kompozicije
* slabo se prostorno orijentira
* vrlo rijetko izražava radost sudjelovanja u likovnom stvaralaštvu

**TJELESNA I ZDRAVSTVENA KULTURA**

#### Motorička znanja

*Odličan*: učenik vježbu izvodi samostalno, spretno, točno i vješto, motorička znanja iznad prosjeka

*Vrlo dobar*: učenik izvodi vježbu točno, no manje vješto i uz pomoć učitelja, u potpunosti savladava potrebna motorička znanja

*Dobar*: učenik povremeno uspjeva dovršiti vježbu uz pomoć učitelja, motorička znanja dobra, u granicama svladanosti

#### Motorička dostignuća

*Odličan*: motorička dostignuća iznad prosjeka, rezultati u svim dostignućima bolji od prethodnih

*Vrlo dobar*: u motoričkim dostignućima pokazuje napredak

*Dobar*: dostignuća u granicama prosječnosti

#### Funkcionalne sposobnosti

*Odličan*: ima izvanredne funkcionalne sposobnosti

*Vrlo dobar*: poboljšane sve motoričke sposobnosti, postignut napredak u svim sposobnostima

*Dobar*: motoričke sposobnosti u granicama koje odgovaraju dobi učenika

#### Odgojni učinci rada

*Odličan*: pokazuje izraziti interes i aktivnost u radu, uporan i ustrajan, poštuje pravila igre, u igrama osobne interese podređuje interesu grupe, športski se ponaša

*Vrlo dobar*: dosljedan u poštivanju pravila, aktivnost primjerena, razvijen osjećaj za kolektiv, športski    se ponaša

*Dobar*: osjećaj za kolektiv treba njegovati, realno procjenjuje svoje mogućnosti, treba ga poticati i ohrabrivati